《送胡肖玄令义宁 其二》
明代·何其厚

省闱休讶未成名，曾试为郎应宿明。文铎乍喧陶象郡，铜章新绾出羊城。

兰芽足雨三秋茁，椿树凌霜万历青。昭代循良终不弃，菟裘池馆末须营。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。